เริ่มใจอ่อน รัสเซียขอเวลาคิด จะร่วมมือกับสหรัฐฯถล่มไอซิสในซีเรียหรือไม่
ต้องจับตาประธานาธิบดีรัสเซียกำลังพิจารณาจะเข้าร่วมกับกองกำลังสหรัฐฯและพันธมิตรในปฏิบัติการโจมตีทางอากาศถล่มกลุ่มไอซิสในซีเรียหรือไม่ หลังจากส่งกำลังทหารและอาวุธยุทโธปกรณ์มาตั้งฐานทัพในซีเรียเพื่อช่วยกองทัพรัฐบาลซีเรียต่อสู้กับกลุ่มไอซิสตามลำพัง,เมื่อวันที่ 29 ก.ย.58 สำนักข่าวต่างประเทศรายงาน ประธานาธิบดีวลาดิเมียร์ ปูติน แห่งรัสเซีย ส่งสัญญาณ รัฐบาลรัสเซียกำลังพิจารณาไตร่ตรองจะเข้าร่วมกับกองกำลังสหรัฐฯ และพันธมิตรในปฏิบัติการทางอากาศโจมตีกลุ่มมุสลิมติดอาวุธนิกายสุหนี่หัวรุนแรง รัฐอิสลาม หรือไอซิส ในซีเรียหรือไม่ หลังจากผู้นำรัสเซียได้ร่วมหารือนอกรอบ กับประธานาธิบดีบารัค โอบามาของสหรัฐฯนานถึง 90 นาที ระหว่างเดินทางมาร่วมการประชุมสมัชชาใหญ่แห่งสหประชาชาติ (ยูเอ็น) ที่นครนิวยอร์ก ประเทศสหรัฐฯ เมื่อ 28 ก.ย. ตามเวลาท้องถิ่น ซึ่งถือเป็นครั้งแรกของประธานาธิบดีปูตินในรอบ 10 ปี ที่มาร่วมการประชุมใหญ่ของยูเอ็น,ประธานาธิบดีปูติน กล่าวถึงการเจรจานอกรอบกับประธานาธิบดีโอบามา ซึ่งถือเป็นการพบกันแบบเผชิญหน้าของสองผู้นำเป็นครั้งแรกในรอบเกือบปี นับตั้งแต่เกิดวิกฤตการณ์ในยูเครนว่า การเจรจาเป็นไปอย่างสร้างสรรค์มาก แม้ก่อนหน้านี้ ผู้นำสหรัฐฯและรัสเซียจะมีจุดยืนต่างกันต่อการคลี่คลายวิกฤตการณ์ในซีเรียในระหว่างขึ้นกล่าวต่อที่ประชุมสมัชชาใหญ่ยูเอ็น,ประธานาธิบดีโอบามาได้กล่าวต่อที่ประชุมสมัชชาใหญ่ยูเอ็น เพื่อส่งสารบอกต่อประธานาธิบดีปูตินว่า การเข้าร่วมกับสหรัฐฯและพันธมิตรเป็นประโยชน์มากในการยุติสงครามกลางเมืองในซีเรีย พร้อมระบุ สหรัฐฯพร้อมจะทำงานร่วมกับชาติต่างๆ รวมทั้งรัสเซีย และอิหร่าน เพื่อหาทางคลี่คลายวิกฤตการณ์ในซีเรีย หลังจากกองกำลังสหรัฐฯได้เปิดฉากปฏิบัติการโจมตีทางอากาศถล่มกลุ่มไอซิสมาตั้งแต่เดือนส.ค.2557, ขณะที่ ประธานาธิบดีปูติน ซึ่งได้ส่งกำลังทหารและอาวุธยุทโธปกรณ์มาตั้งฐานทัพในซีเรียเพื่อช่วยรัฐบาลประธานาธิบดีบาชาร์ อัล-อัสซาด ต่อสู้กับกลุ่มไอซิสและกลุ่มกบฏตามลำพังตั้งแต่เมื่อกลางเดือนสิงหาคม ที่ผ่านมา ได้กล่าวในที่ประชุมว่า ถือเป็นความผิดพลาดอย่างยิ่งใหญ่ที่หลายประเทศไม่ร่วมมือกับประธานาธิบดีบาชาร์ อัล-อัสซาดแห่งซีเรีย ในการต่อสู้กับกลุ่มไอซิส
ต้องจับตาประธานาธิบดีรัสเซียกำลังพิจารณาจะเข้าร่วมกับกองกำลังสหรัฐฯและพันธมิตรในปฏิบัติการโจมตีทางอากาศถล่มกลุ่มไอซิสในซีเรียหรือไม่ หลังจากส่งกำลังทหารและอาวุธยุทโธปกรณ์มาตั้งฐานทัพในซีเรียเพื่อช่วยต่อสู้กับกลุ่มไอซิส
รัสเซีย,สหรัฐฯ,ปฏิบัติการโจมตีทางอากาศ,ถล่ม,โจมตี,กลุ่มไอซิส,ไอเอส,รัฐอิสลาม,รัสเซียตั้งฐานทัพในซีเรีย,ประธานาธิบดีวลาดิเมียร์ ปูติน,ประธานาธิบดีบารัค โอบามา,ข่าว,ไทยรัฐออนไลน์,ข่าวต่างประเทศ